MUGURUJA
సింగిల్స్‌ టైటిల్‌ విజేత ముగురుజ
లండన్‌: వింబుల్డన్‌ మహిళల సింగిల్స్‌లో ఐదు సార్లు వింబుల్డన్‌ టైటిల్‌ గెలిచిన అమెరికా స్టార్‌ వీనస్‌ విలియమ్స్‌ను స్పెయిన్‌ భామ ముగురుజ మట్టికరిపించి టైటిల్‌ను ఎగురేసుకపోయింది. 14వర్యాంకర్‌ గార్బిన్‌ ముగురుజా 5సార్లు వింబుల్డన్‌ విజేతైన 10వ ర్యాంకర్‌ వీనస్‌పై 7-5, 6-0తో సునాయాస విజయం సాధించి తొలి వింబుల్డన్‌ టైటిల్‌ను సాధించి రికార్డుల కెక్కింది.
ముగురుజా 2016లో ఫ్రెంచ్‌ ఓపెన్‌ను టైటిల్‌ను సాధించింది. తర్వాత ఆమెకు ఇది రెండో గ్రాండ్‌స్లామ్‌ టైటిల్‌ కాగా, తొలి వింబుల్డన్‌ టైటిల్‌ కావడం విశేషం. 1990 తర్వాత వింబుల్డన్‌లో ఫైనల్‌కు చేరిన తొలి స్పెయిన్‌ అమ్మాయిగా ముగురుజా ఇప్పటికే ఘనత సాధించిన ముగురుజ ఈవిజయంతో రికార్డుల కెక్కింది. ఈవిజయంతో ముగురుజా డబ్ల్యుడిఏ ర్యాంకింగ్స్‌లో టాప్‌ -10లో చోటు దక్కడం ఖాయమైంది. వింబుల్డన్‌లో వీనస్‌కు వయసు పెరగడంతో ఆమెను ఎవరూ గట్టిపోటీదారుగా పరిగణించలేదు. కానీ అంచనాలకు మించి వీనస్‌ తనకు వయసుకు అడ్డంకి కాదని తనలో చావ తగ్గలేదని నిరూపించి ఫైనల్‌కు చేరింది. కానీ చివరకు ముగురుజా చేతిలో ఫైనల్లో ఓటమి పాలైంది.